Akú kabelku vybrať na každý deň?
Ak sa chcete riadiť trendami roka 2021, možno vás trocha prekvapíme. Prvý tip je vhodný pre dámy, ktoré toho nepotrebujú veľa a stačí im minimum. Na svetových mólach a outfitoch od najznámejším návrhárov dnes uvidíte mikrokabelky do ruky, puzdrá na krk napríklad s ozdobnou retiazkou, ktorá sa zároveň stane i šperkom a kabelky “baguette”.
Inak odporúčame klasiku. V šatníku každej z ženy by mala byť aspoň jedna kvalitná kabelka z kože, alebo jej brúseného prevedenia, v neutrálnej farbe. S rozmerom aspoň A4 či už na výšku, alebo na šírku. Touto taškou nikdy nič nepokazíte a vezmete si ju ako doplnok ku akémukoľvek outfitu.
Vždy najprv vyberajte outfit, topánky a až nakoniec kabelku. Môže s oblečením ladiť, ale tiež ju môžete vybrať v inej farbe ako najvýraznejší prvok. Dajte si pri jej výbere pozor, nakoľko kabelka dokáže outfit nádherne doplniť, alebo úplne pokaziť. Okrem materiálu a štýlu, si premyslite farbu:
so správne skombinovanou zlatou a striebornou zabodujete
čierna a biela síce idú ruke v ruke, ale napríklad čierna kabelka k bielym šatám môže pôsobiť až príliš výrazne
ružovú a červenú nekombinujte, radšej zvoľte len jednu z nich
hnedá pôsobí pekne s modrou, ale aj s oranžovou alebo béžovou